**Ministru kabineta noteikumu projekta “Grozījumi Ministru kabineta 2017.gada 22.augusta noteikumos Nr.500 “Muitas noliktavu, pagaidu uzglabāšanas un brīvo zonu noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2017.gada 22.augusta noteikumos Nr.500 “Muitas noliktavu, pagaidu uzglabāšanas un brīvo zonu noteikumi”” (turpmāk – noteikumu projekts) mērķis ir noteikt kārtību uzņēmējiem[[1]](#footnote-1) (turpmāk – komersanti), izvedot preces no pagaidu uzglabāšanas vietas to svēršanai, noteikt kārtību gadījumiem, kad tiek konstatēta preču daudzuma neatbilstība un ir konstatēti preču zudumi, tāpat ir papildināts regulējums par kravu pārvietošanu brīvo zonu teritorijās.Noteikumu projekts stāsies spēkā vispārējā kārtībā pēc noteikumu pieņemšanas Ministru kabinetā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Finanšu ministrijas iniciatīvas, ņemot vērā komersantu sniegtos priekšlikumus.2020.gada 17.jūnijā Saeima 3.lasījumā ir pieņēmusi likumprojektu “Grozījumi Muitas likumā” (Nr.540/Lp13), kurā Ministru kabinetam dotais deleģējums paredz noteikt:**-** nosacījumus ārpus pagaidu uzglabāšanas vietas esošajai preču svēršanas vietai un tās saskaņošanas kārtību, kā arī kārtību un nosacījumus atteikumam saskaņot minēto vietu;- kārtību, kādā saskaņo preču nogādāšanu no pagaidu uzglabāšanas vietas uz svēršanas vietu;- kārtību, kādā atļaujas muitas noliktavas darbībai vai atļaujas pagaidu uzglabāšanas vietas darbībai turētājs izpilda saistības pēc attiecīgās atļaujas atcelšanas vai anulēšanas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Muitas likuma 23.3 pants paredz, ka pagaidu uzglabāšanas vietas turētājs var veikt muitas uzraudzībā esošu preču svēršanu ārpus pagaidu uzglabāšanas vietas ar Valsts ieņēmumu dienestu saskaņotā preču svēršanas vietā, ja preču svēršanu tehniski nav iespējams veikt pagaidu uzglabāšanas vietā un to, ka Ministru kabinets nosaka nosacījumus ārpus pagaidu uzglabāšanas vietas esošajai preču svēršanas vietai, šīs vietas saskaņošanas kārtību, kā arī nosacījumus un kārtību, kā Valsts ieņēmumu dienests atsaka saskaņot minēto vietu. Šāds tiesiskais regulējums tiek ieviests, ņemot vērā to, ka komersanti ir vērsušies Finanšu ministrijā ar lūgumu ieviest risinājumu, kas paredzētu iespēju izvest preces ārpus pagaidu uzglabāšanas vietas svēršanai, jo ne visi komersanti iegādājas svarus, kas nodrošinātu svēršanas veikšanu pagaidu uzglabāšanas vietā. Līdz ar to noteikumu projektā ir paredzēts, ka:1) pagaidu uzglabāšanas vietas turētājs var nogādāt preces svēršanai ārpus pagaidu uzglabāšanas vietas, saskaņojot preču svēršanas vietu ar muitas kontroles punktu, kurā ir iesniegta pagaidu uzglabāšanas deklarācija. Preču svēršanai ir jānotiek tā muitas kontroles punkta pārraudzības teritorijā, kurā ir iesniegta deklarācija, piemēram, ja pagaidu uzglabāšanas vietas turētājs ir iesniedzis pagaidu uzglabāšanas deklarāciju Rīgas Brīvostas muitas kontroles punktā (LV000210), tad izvest preces no pagaidu uzglabāšanas vietas un veikt svēršanu viņš var tikai šī muitas kontroles punkta pārraudzības teritorijā, nevis, piemēram, Šķirotavas muitas kontroles punkta (LV000207) pārraudzības teritorijā; 2) pagaidu uzglabāšanas vietas turētājs elektroniski iesniedz muitas kontroles punktam, kurā iesniegta pagaidu uzglabāšanas deklarācija, informāciju, kurā norāda plānotās preču svēršanas vietas adresi. Šim nolūkam Valsts ieņēmumu dienesta Elektroniskās deklarēšanas sistēmā ir īpaši izveidota sadaļa informācijas iesniegšanai konkrētajam muitas kontroles punktam.3) muitas kontroles punkts triju darba dienu laikā no elektroniski sniegtās informācijas saņemšanas brīža, saskaņo vai atsaka saskaņot preču svēršanas vietu, atkarībā no tā, ir vai nav iespējams veikt muitas uzraudzību attiecīgajā preču svēršanas vietā; lēmumu par svēršanas vietas saskaņošanu vai atteikumu saskaņot svēršanas vietu izdod un paziņo, Valsts ieņēmumu dienesta Elektroniskās deklarēšanas sistēmā norādot tikai Administratīvā procesa likuma 67.panta otrās daļas 8. un 9. punktā minēto informāciju; 4) pagaidu uzglabāšanas vietas turētājs elektroniski ar muitas kontroles punktu saskaņo preču nogādāšanu svēršanas vietā;5) gadījumos, kad muitas kontroles punkts pirms pirmās preču nogādāšanas ir saskaņojis konkrēto svēršanas vietu, nogādājot preces uz šo svēršanas vietu nākamajās reizēs, nav nepieciešams veikt atkārtotu svēršanas vietas saskaņošanu ar muitas kontroles punktu; 6) lai nodrošinātu muitas kontroli gadījumos, kad svēršanas nolūkos pagaidu uzglabāšanā esošas preces bez tranzīta deklarācijas noformēšanas tiek izvestas no pagaidu uzglabāšanas vietas, pagaidu uzglabāšanas vietas turētājam elektroniski ir jāiesniedz muitas kontroles punktam informācija par attiecīgās pagaidu uzglabāšanas deklarācijas numuru ar kuru preces deklarētas pagaidu uzglabāšanai, svēršanai nogādājamās preces daudzumu, transportlīdzekļa veidu un numuru, kā arī plānoto svēršanas termiņu;7) muitas kontroles punkts triju stundu laikā no elektroniski sniegtās informācijas saņemšanas brīža nosūtīs pagaidu uzglabāšanas vietas turētājam uz elektroniskā pasta adresi saskaņojumu vai atteikumu preču nogādāšanai svēršanai.Noteikumu projekts paredz izveidot jaunu valsts pārvaldes pakalpojumu – “Preču svēršana ārpus pagaidu uzglabāšanas vietas”. Personas šo pakalpojumu varēs saņemt elektroniski vai, izmantojot Valsts ieņēmumu dienesta Elektroniskās deklarēšanās sistēmu, lai izmantotu iespēju izvest preces ārpus pagaidu uzglabāšanas vietas svēršanai.Pēc noteikumu projekta spēkā stāšanās Valsts ieņēmumu dienests attiecīgi nodrošinās pakalpojuma aprakstīšanu valsts pārvaldes pakalpojumu portālā Latvija.lv saskaņā ar Ministru kabineta 2017. gada 4. jūlija noteikumu Nr. 399 “Valsts pārvaldes pakalpojumu uzskaites, kvalitātes kontroles un sniegšanas kārtība” 5. un 9. punktu.2. Praksē mēdz būt gadījumi, ka persona, novietojot preces brīvajā zonā, konstatē atšķirības starp preču pavaddokumentos norādīto un faktisko preču daudzumu vai arī cita veida atšķirības. Pašlaik Ministru kabineta 2017.gada 22.augusta noteikumos Nr.500 “Muitas noliktavu, pagaidu uzglabāšanas un brīvo zonu noteikumi” (turpmāk – Noteikumi Nr.500) ir noteikta kārtība rīcībai, ja persona konstatē atšķirības starp preču pavaddokumentos norādīto un faktisko daudzumu vai cita veida atšķirības, novietojot preces muitas noliktavā vai pagaidu uzglabāšanas vietā. Piemērojot tiesību aktu interpretēšanas metodes, šobrīd tiek regulēta kārtība situācijās, kad tiek konstatētas atšķirības starp preču pavaddokumentos norādīto un faktisko preču daudzumu vai cita veida atšķirības brīvajā zonā. Lai būtu noteikta tiesiskā skaidrība rīcībai brīvajā zonā, konstatējot atšķirības starp preču pavaddokumentos norādīto un faktisko preču daudzumu vai cita veida atšķirības, noteikumu projekts paredz, ka persona informē Valsts ieņēmumu dienestu un iesniedz nosūtītāja vai kravas īpašnieka apstiprinātu informāciju par neatbilstības iemesliem un attiecīgi veic labojumus preču uzskaitē. Savukārt Valsts ieņēmumu dienests veic situācijas izvērtēšanu un informē personu par muitas maksājumu parādu, gadījumos, ja tāds ir konstatēts. Savukārt gadījumos, kad preču uzglabāšanas laikā brīvajā zonā konstatē preču zudumus, kas pārsniedz normatīvajos aktos noteikto preču dabisko zudumu normu, personai līdz nākošā mēneša piecpadsmitajam datumam ir jāiesniedz Valsts ieņēmumu dienestā informācija par konstatētajiem preču zudumiem un dokumentus, kas apliecina preču zudumu rašanos. Valsts ieņēmumu dienests informē personu par muitas maksājumu parādu. Noteikta kārtība, lai fiksētu atšķirības starp preču pavaddokumentos norādīto un faktisko preču daudzumu vai cita veida atšķirības un attiecīgi par to informētu Valsts ieņēmumu dienestu, ir būtiska muitas nodokļa aprēķināšanā.Noteikumu projekts paredz pilnveidot esošo valsts pārvaldes pakalpojumu – “Preču uzskaites apstiprinājums darbībām ar precēm brīvajā zonā ”. Pakalpojums tiks pilnveidots (papildināts), paredzot, ka, izmantojot Valsts ieņēmumu dienesta Elektroniskās deklarēšanās sistēmu,  persona informē Valsts ieņēmumu dienestu par konstatētajām atšķirībām starp preču pavaddokumentos norādīto un faktisko preču daudzumu vai cita veida atšķirībām, novietojot preces brīvajā zonā.Pēc noteikumu projekta spēkā stāšanās Valsts ieņēmumu dienests attiecīgi papildinās pakalpojuma aprakstu valsts pārvaldes pakalpojumu portālā Latvija.lv saskaņā ar Ministru kabineta 2017. gada 4. jūlija noteikumu Nr. 399 “Valsts pārvaldes pakalpojumu uzskaites, kvalitātes kontroles un sniegšanas kārtība” 5. un 9. punktu.3. Noteikumu Nr.500 80.punkts paredz, ka preces, kurām saskaņā ar Eiropas Parlamenta un Padomes Regulas (ES) Nr 952/2013 (2013. gada 9.oktobris), ar ko izveido Savienības Muitas kodeksu nosacījumiem nav Savienības preču statusa un kuras netiek apliktas ar akcīzes nodokli, var pārvietot ar autotransportu starp brīvo zonu teritorijām Rīgas brīvostā, Liepājas speciālajā ekonomiskajā zonā vai starp Ventspils brīvostas daļām viena muitas kontroles punkta ietvaros, elektroniski saskaņojot šo pārvietošanu ar muitas kontroles punktu. Šobrīd Noteikumi Nr.500 paredz, ka saskaņojumu preču izvešanai no brīvās zonas var saņemt tā persona, no kuras brīvās zonas teritorijas preces paredzēts izvest. Finanšu ministrija ir saņēmusi vēstuli gan no komersanta, gan no Rīgas brīvostas pārvaldes, kurā ir izteikts lūgums papildināt regulējumu, kas ļautu saņemt saskaņojumu arī tām personām, uz kuras brīvās zonas teritoriju preces paredzēts vest. Ņemot vērā iepriekšminēto, noteikumu projektā ir paredzēts, ka saskaņojumu preču izvešanai no brīvās zonas, izpildot noteiktās prasības, turpmāk varēs saņemt arī persona, uz kuras brīvās zonas teritoriju preces paredzēts vest.  |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija un Valsts ieņēmumu dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertās normas attiecas uz komersantiem, kuriem ir izsniegtas muitas noliktavas atļaujas, pagaidu uzglabāšanas vietas atļaujas un atļaujas tiem, kuri veic komercdarbību brīvās zonas režīmā.Uz 2020.gada 1.aprīli bija izsniegtas 121 muitas noliktavas atļauja, 64 atļaujas komersantiem, kuri veic komercdarbību brīvās zonas režīmā un 112 pagaidu uzglabāšanas vietas atļaujas. |
| 2. | Tiesiskā regulējuma ietekme uz tautsaimniecību un administratīvo slogu | 1. Pēc komersantu lūguma tiek ieviests tiesiskais regulējums, kas paredz, ka pagaidu uzglabāšanas vietas turētājs, ja preču svēršanu tehniski nav iespējams veikt pagaidu uzglabāšanas vietā, var veikt preču svēršanu ārpus pagaidu uzglabāšanas vietas muitas uzraudzībā un saskaņotā preču svēršanas vietā. Šādu iespēju vēlas izmantot komersanti, kuri nav iegādājušies svarus, ar ko varētu veikt preču svēršanu pagaidu uzglabāšanas vietā. Līdz ar to komersantu ieguvums ir būtisks, kas atsver procedūru, kāda jāveic, lai saskaņotu preču svēršanas vietu.2. Noteikumos Nr.500 ir noteikts tiesiskais regulējums gadījumiem, ja komersants konstatē atšķirības starp preču pavaddokumentos norādīto un faktisko daudzumu vai arī cita veida atšķirības, novietojot preces muitas noliktavā vai pagaidu uzglabāšanas vietā, taču šāda regulējuma nav attiecībā uz brīvajām zonām. Līdz šim brīdim tiek piemērotas tiesību aktu interpretēšanas metodes un šāda kārtība par preču atšķirībām vai zudumiem tiek attiecināta arī uz brīvajām zonām. Līdz ar to šis nav no jauna ieviests regulējums, bet ar to normatīvajā aktā tiek nostiprināta kārtība, kā komersantiem brīvajās zonās rīkoties, konstatējot preču atšķirības vai zudumus.3. Pēc komersanta un Rīgas brīvostas pārvaldes lūguma ir radīts tiesiskais regulējums, kas paredz, ka par precēm, kuras netiek apliktas ar akcīzes nodokli, saskaņojumu izvešanai no brīvās zonas teritorijas var saņemt arī komersanti, uz kuru brīvās zonas teritoriju preces paredzēts vest. Pašlaik tiesiskais regulējums paredz, ka saskaņojumu preču izvešanai no brīvās zonas var saņemt tikai komersants, no kura brīvās zonas teritorijas preces izved. Kā norāda komersanti un Rīgas brīvostas pārvalde, esošā kārtība rada apgrūtinošas situācijas, jo komersanti, kuri vēlas pārvest preces uz savu brīvās zonas teritoriju, ir atkarīgi no tā komersanta, no kura brīvās zonas teritorijas preces izved. Tādējādi ar šāda regulējuma ieviešanu tiek atvieglota saskaņošanas kārtība.Sabiedrības mērķgrupām tiesiskais regulējums pēc būtības nemaina veicamās darbības. |
| 3. | Administratīvo izmaksu monetārs novērtējums | Noteikumu projektā ietvertajam regulējumam nav ietekmes uz administratīvajām izmaksām (naudas izteiksmē) un tas nerada papildu administratīvo slogu, jo saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 24. un 25.punktu administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200 *euro*, bet mērķgrupai, ko veido juridiskas personas, – 2000 *euro*. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes Regulas (ES) Nr.952/2013 (2013.gada 9.oktobris),ar ko izveido Savienības Muitas kodeksu 124.panta 4.punkts. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes Regula (ES) Nr.952/2013 (2013.gada 9.oktobris),ar ko izveido Savienības Muitas kodeksu |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 952/2013 124.panta 4.punkts | Noteikumu projekta 9.punkts. | Tiek ieviests pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta 2019.gada 16.septembrī publicējot uzziņu par noteikumu projekta izstrādes uzsākšanu Finanšu ministrijas tīmekļvietnē sadaļā “Sabiedrības līdzdalība”- “Tiesību aktu projekti”- “Muitas politika”.Valsts ieņēmumu dienestā tika izveidota darba grupa, kur, piedaloties Finanšu ministrijas, Valsts ieņēmumu dienesta un komersantu pārstāvjiem tika meklēts risinājums, izstrādājot kārtību par preču nogādāšanu no pagaidu uzglabāšanas vietas uz svēršanas vietu.Latvijas Darba devēju konfederācija 2020.gada 5.maijā sniedza priekšlikumu papildināt noteikumu projektu ar 7.1 nodaļu, kurā paredzēt regulējumu, kas noteiktu kārtību, kā komersanti brīvajās zonās esošas preces var izvest svēršanai uz svēršanas vietu, saskaņojot to ar Valsts ieņēmumu dienestu. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu, kas 2019.gada 16.septembrī publicēts Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Muitas politika”, adrese: <https://www.fm.gov.lv/lv/sabiedribas_lidzdaliba/tiesibu_aktu_projekti/muitas_politika/#project602>un Ministru kabineta tīmekļvietnē sadaļā “Valsts kanceleja” – “Sabiedrības līdzdalība”, adrese: <https://mk.gov.lv/content/ministru-kabineta-diskusiju-dokumenti>2019.gada 12.novembrī projekts tika nosūtīts Konsultatīvās padomes muitas politikas jomā locekļiem informācijai, kā arī 2019.gada 12.decembra sanāksmē tas tika prezentēts. |
| 3. | Sabiedrības līdzdalības rezultāti | Latvijas Darba devēju konfederācija 2020.gada 5.maijā, 2.jūnijā, 9.jūlijā un 10.jūlijā sniedza atzinumu par noteikumu projektu, kā arī 7.jūlijā piedalījās saskaņošanas sanāksmē. Noteikumu projekts ar Latvijas Darba devēju konfederāciju ir saskaņots. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmē projekta izstrādē iesaistīto institūciju pārvaldes funkcijas un institucionālo struktūru.Nav paredzēta jaunu institūciju izveide, esošu institūciju likvidācija vai reorganizācija.Noteikumu projekts tiks realizēts esošo cilvēkresursu un finansējuma ietvaros. |
| 3. | Cita informācija | Nav. |

Finanšu ministrs J.Reirs

Kraņevska, 67095527

Sanita.Kranevska@fm.gov.lv

Cveigele, 67120869

Diana.Cveigele@vid.gov.lv

1. Mazināt administratīvo slogu Eiropas Parlamenta un Padomes 2013.gada 9.oktobra Regulas (ES) Nr.952/2013, ar ko izveido Savienības Muitas kodeksu 5.panta piektā punkta izpratnē, proti, personām, kuras, veicot darījumdarbību, ir iesaistītas darbības, uz kurām attiecas tiesību akti muitas jomā [↑](#footnote-ref-1)